**ENWEBU ARHOLWR ALLANOL MODYLAU – RHESTR WIRIO**

Mae’r rhestr wirio isod wedi’i haddasu o’r adrannau ar fanyleb yr unigolyn a gwrthdaro buddiannau a didueddrwydd ym Mhrotocol Arbenigedd Allanol Llawlyfr Ansawdd Academaidd y Brifysgol.

Dylid cwblhau’r rhestr wirio (gyda nodiadau eglurhaol byr os na fodlonir maen prawf penodol yn llawn) a’i hatodi i’r Ffurflen Enwebu Arholwr Allanol Modylau (GA2).

|  |  |
| --- | --- |
| Enw’r enwebai: |  |

| **Meini prawf ar gyfer enwebeion** | **Bodlonir y maen prawf**  *(neu nodiadau)* |
| --- | --- |
| Mae gan yr enwebai wybodaeth a dealltwriaeth o bwyntiau cyfeirio a gytunwyd gan sector y DU ar gyfer cynnal safonau academaidd a sicrhau a gwella ansawdd. |  |
| Mae gan yr enwebai gymwysterau academaidd a/neu broffesiynol perthnasol, o leiaf at lefel y cymhwyster a arholir yn allanol, a/neu brofiad helaeth fel ymarferydd lle bo hynny’n briodol. |  |
| Mae gan yr enwebai statws, hygrededd a phrofiad eang o fewn y ddisgyblaeth i allu ennyn parch cymheiriaid academaidd a, lle bo hynny’n briodol, gymheiriaid proffesiynol. |  |
| Mae gan yr enwebai hyfedredd a phrofiad o ran llunio a gweithredu amrywiaeth o dasgau asesu sy’n briodol i’r pwnc a gweithredu gweithdrefnau asesu, ac o ran asesu ar lefelau ac ym meysydd y rhaglen astudio. |  |
| Mae gan yr enwebai wybodaeth a dealltwriaeth drwyadl o’r safonau a ddisgwylir gan fyfyrwyr er mwyn ennill y dyfarniad sydd i’w asesu. |  |
| Mae’r enwebai’n rhugl yn y Saesneg, a lle darperir ac asesir rhaglenni drwy gyfrwng y Gymraeg yn ogystal, yn rhugl yn y Gymraeg. |  |
| Mae’r enwebai’n bodloni unrhyw feini prawf perthnasol a osodir gan gyrff proffesiynol, statudol neu reoleiddiol. |  |
| Ni fydd yr enwebai’n dal mwy na dwy swydd arholwr allanol os y’i penodir. |  |
| Mae gan yr enwebai ymwybyddiaeth o ddatblygiadau cyfredol wrth gynllunio a chyflwyno cwricwla perthnasol a hyfedredd a phrofiad o ran gwella profiad dysgu myfyrwyr. |  |
| Nid yw’r enwebai’n aelod o’r corff llywodraethol neu o un o bwyllgorau’r Brifysgol neu un o’i phartneriaid cydweithredol, neu’n gweithio ar hyn o bryd i’r Brifysgol neu un o’i phartneriaid cydweithredol. |  |
| Nid yw’r enwebai mewn perthynas broffesiynol, gytundebol neu bersonol agos gydag aelod o staff sy’n ymwneud â darparu, rheoli neu asesu’r rhaglen, neu â myfyriwr sy’n astudio ar y rhaglen ar hyn o bryd. |  |
| Ni fydd yn ofynnol i’r enwebai weithredu’n arholwr allanol ar aelod(au) o'r staff yn ei sefydliad ei hun sydd yn fyfyrwyr ar y rhaglen astudio. |  |
| Ni fyddai’r enwebai mewn sefyllfa i ddylanwadu'n arwyddocaol ar ddyfodol myfyrwyr ar y rhaglen astudio. |  |
| Ni fu’r enwebai’n ymwneud yn helaeth â gweithgareddau ymchwil cydweithredol o sylwedd yn ddiweddar (o fewn y pum mlynedd diwethaf) neu yn gyfredol gydag aelod o staff sy'n gysylltiedig agos â darparu, rheoli neu asesu'r rhaglen(ni) neu'r modylau dan sylw. |  |
| Nid yw’r enwebai’n gyn-aelod o staff neu fyfyriwr o'r Brifysgol, oni bai bod cyfnod o bum mlynedd wedi mynd heibio a phob myfyriwr a addysgwyd ganddo ef/hi neu gydag ef/hi wedi cwblhau'u rhaglen(ni). |  |
| Ni fydd penodiad yr enwebai’n creu trefniant cyfatebol gyda rhaglenni cytras yn ei sefydliad ef/hi. |  |
| Nid yw’r enwebai’n gweithio yn yr un adran a'r un sefydliad â'i ragflaenydd/ ragflaenwyr uniongyrchol. |  |
| Ni fydd penodiad yr enwebai’n golygu bod mwy nag un arholwr allanol o'r un adran o'r un sefydliad. |  |
| Ni fu’r enwebai’n ymwneud â datblygu'r rhaglen neu elfennau'r rhaglen fel ymgynghorydd allanol. |  |
| Ni fu’r enwebai’n gweithredu fel Ymgynghorydd Allanol ar gyfer dilysu’r rhaglen. |  |
| Mae’r enwebai wedi cael gwybod ei bod yn ofynnol i bob arholwr allanol drefnu eu bod ar gael yn bersonol i fynychu sesiwn gynefino gychwynnol y Brifysgol yn dilyn eu penodiad. |  |
| Mae’r enwebai wedi cytuno i gael ei enwebu i’w benodi. |  |

Os na fydd enwebai’n bodloni’r holl feini prawf uchod a/neu mae gan enwebai brofiad cyfyngedig neu ddim profiad blaenorol o arholi allanol, rhaid darparu manylion y trefniadau arfaethedig i ddarparu cymorth cadarn ar gyfer yr unigolyn. *Gall trefniadau cymorth gynnwys penodi tîm o arholwyr allanol (fel bod yr holl feini prawf uchod yn cael eu bodloni ar draws y tîm), neu ddefnyddio arholwr allanol profiadol o raglen arall i weithredu fel mentor (yn enwedig dros unigolion sy’n newydd i arholi allanol). Lle penodir mentoriaid mewnol, ni ddylent fod yn gysylltiedig â’r rhaglen y mae’r arholwr allanol yn gyfrifol amdani.*

|  |
| --- |
|  |

Bydd angen cyflwyno adroddiad diwedd blwyddyn i’r Swyddfa Academaidd ar gyfer pob arholwr allanol unigol lle'r oedd angen trefniadau cymorth er mwyn cymeradwyo’r penodiad.

**Cymeradwyaeth y Ddisgyblaeth Academaidd**

|  |  |
| --- | --- |
| Pennaeth Canolfan / Cyfarwyddwr Academaidd |  |
| Llofnod |  |
| Dyddiad |  |

Os yw’r ffurflen hon yn cael ei chwblhau gan sefydliad partner cydweithredol, rhag i’r wybodaeth gael ei gwirio gan yr Athrofa Brifysgol berthnasol.

**Cymeradwyaeth yr Athrofa**

|  |  |
| --- | --- |
| Deon (neu pp. cynrychiolydd y Deon) |  |
| Llofnod |  |
| Dyddiad |  |

**MAE’R FFURFLEN HON AR GAEL HEFYD YN SAESNEG**